CELEX: 32022R0629
Language: bg
Date: 2022-01-12 00:00:00
Title: Делегиран регламент (ЕС) 2022/629 на Комисията от 12 януари 2022 година за изменение на регулаторните технически стандарти, установени в Делегиран регламент (ЕС) 2017/583, по отношение на коригирането на праговете на ликвидност и процентила на сделките, използвани за определяне на специфичния за съответния инструмент размер, приложим за някои недялови инструменти (текст от значение за ЕИП)

13.4.2022   
               
               
                  BG
               
               
                  Официален вестник на Европейския съюз
               
               
                  LI 115/1
               
            
         ДЕЛЕГИРАН РЕГЛАМЕНТ (ЕС) 2022/629 НА КОМИСИЯТА
         от 12 януари 2022 година
         за изменение на регулаторните технически стандарти, установени в Делегиран регламент (ЕС) 2017/583, по отношение на коригирането на праговете на ликвидност и процентила на сделките, използвани за определяне на специфичния за съответния инструмент размер, приложим за някои недялови инструменти
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 600/2014 на Европейския парламент и на Съвета от 15 май 2014 г. относно пазарите на финансови инструменти и за изменение на Регламент (ЕС) № 648/2012 (1), и по-специално член 9, параграф 5, трета алинея от него,
         като има предвид, че:
         
                     (1)
                  
                  
                     В Делегиран регламент (ЕС) 2017/583 на Комисията (2) са определени изискванията за прозрачност, приложими за облигациите, структурираните финансови продукти, квотите за емисии и дериватите. За да се осигури гладкото изпълнение на тези изисквания, с посочения делегиран регламент беше въведено годишно поетапно прилагане на някои прагове за прозрачност в рамките на четири години, считано от 2019 г. Поетапното въвеждане позволява постепенно да се разшири обхватът на прилагането на съответните задължения за прозрачност. Това се отнася по-специално за критерия „среднодневен брой сделки“, използван за определяне на облигациите, за които има ликвиден пазар, и за критерия за процентил на сделките, използван за определяне на специфичния за финансовия инструмент размер (СФИР), който позволява освобождаване от задълженията за прозрачност преди сключването на сделките.
                  
               
                     (2)
                  
                  
                     При този поетапен подход преминаването към следващия етап не е автоматично. Европейският орган за ценни книжа и пазари (ЕОЦКП) е длъжен да представя на Комисията годишна оценка на целесъобразността на преминаването към следващия етап. В оценката си ЕОЦКП трябва да анализира тенденциите при обемите на търговия за съответните финансови инструменти в рамките на текущия етап и да направи прогноза за евентуалното въздействие, което преминаването към следващия етап би могло да има върху наличната ликвидност и участниците на пазара. При необходимост ЕОЦКП трябва да представи заедно с доклада преработен регулаторен стандарт, с който да се коригира прагът с оглед на следващия етап.
                  
               
                     (3)
                  
                  
                     На 22 юли 2021 г. ЕОЦКП представи на Комисията своята оценка, както и преработени регулаторни стандарти. ЕОЦКП стига до заключението, че между 1,57 % и 2,58 % от облигациите, търгувани между първото и четвъртото тримесечие на 2020 г., се считат за ликвидни съгласно критериите, приложими през втория етап (S2). Преминаването към етап S3 означава увеличение с приблизително 40 %.
                  
               
                     (4)
                  
                  
                     По отношение на СФИР ЕОЦКП достигна до заключение, че преминаването от етап S2 към етап S3 ще засегне най-вече търговията с държавни облигации и други публични облигации, тъй като за тези инструменти увеличението ще бъде най-голямо. Търговията с тези инструменти обаче обикновено е на стойност между 3 и 6 милиона евро. Поради това ЕОЦКП счита, че преминаването към етап S3 би запазило достатъчно ниско равнище на СФИР преди сключването на сделките, за да се защитят доставчиците на ликвидност от въздействието върху пазара, произтичащо от големи поръчки, като същевременно се гарантира, че по-ликвидните облигации ще бъдат предмет на изисквания за прозрачност преди сключването на сделките.
                  
               
                     (5)
                  
                  
                     Като се вземат предвид оценката, извършена от ЕОЦКП, и ограниченото равнище на прозрачност на пазарите на облигации, ограниченото въздействие върху конкуренцията на пазара и фактът, че прагът все още би бил достатъчно нисък, за да се защитят доставчиците на ликвидност от потенциално въздействие върху пазара, произтичащо от големи поръчки, е целесъобразно да се премине към етап S3 за облигациите, за които има ликвиден пазар, и за СФИР по отношение на облигациите. Преминаването към етап S3 следва да повиши равнището на прозрачност на пазара на облигации, без да влияе отрицателно върху ликвидността.
                  
               
                     (6)
                  
                  
                     Поради това Делегиран регламент (ЕС) 2017/583 следва да бъде съответно изменен.
                  
               
                     (7)
                  
                  
                     Настоящият регламент е изготвен въз основа на проектите на регулаторни технически стандарти, представени на Комисията от ЕОЦКП.
                  
               
                     (8)
                  
                  
                     ЕОЦКП проведе открити обществени консултации по проектите на регулаторни технически стандарти, въз основа на които е изготвен настоящият регламент, анализира потенциалните разходи и ползи от тях и поиска становище от Групата на участниците от сектора на ценните книжа и пазарите, създадена по член 37 от Регламент (ЕС) № 1095/2010 на Европейския парламент и на Съвета (3),
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменения на Делегиран регламент (ЕС) 2017/583
            Член 17 от Делегиран регламент (ЕС) 2017/583 се изменя, както следва:
            
                        а)
                     
                     
                        параграф 1 се заменя със следното:
                        
                           „1.   При определяне на облигациите, за които няма ликвиден пазар за целите на член 6 и в съответствие с методиката, определена в член 13, параграф 1, буква б), се взема предвид критерият за ликвидност „среднодневен брой сделки“, като се прилага „среднодневният брой сделки“, съответстващ на етап S3 (7 сделки на ден).“;
                        
                     
                  
                        б)
                     
                     
                        параграф 3 се заменя със следното:
                        
                           „3.   При определяне на специфичния за финансовия инструмент размер за целите на член 5 и в съответствие с методиката, определена в член 13, параграф 2, буква б), подточка i), се взема предвид критерият за процентил на сделките, като се прилага процентилът на сделките, съответстващ на етап S3 (50-и процентил).
                           При определяне на специфичния за финансовия инструмент размер за целите на член 5 и в съответствие с методиката, определена в член 13, параграф 2, буква б), подточки ii)— iv), се взема предвид критерият за процентил на сделките, като се прилага процентилът на сделките, съответстващ на етап S1 (30-и процентил).“
                        
                     
                  
         
            Член 2
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 12 януари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 173, 12.6.2014 г., стр. 84.
         
            (2)  Делегиран регламент (ЕС) 2017/583 на Комисията от 14 юли 2016 г. за допълване на Регламент (ЕС) № 600/2014 на Европейския парламент и на Съвета относно пазарите на финансови инструменти по отношение на регулаторните технически стандарти за изискванията за прозрачност, засягащи местата на търговия и инвестиционните посредници, във връзка с облигациите, структурираните финансови продукти, квотите за емисии и дериватите (ОВ L 87, 31.3.2017 г., стр. 229).
         
            (3)  Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).